<classify> WAZALISHAJI wa mkaa endelevu unaozalishwa kwa vumbi la mbao na takataka za miti, wameiomba serikali itoe ruzuku na kupunguza baadhi ya kodi ili bidhaa hiyo ihimili ushindani dhidi ya mkaa wa asili na kuni. Waliotoa ombi hilo jana kwa Waziri wa Maliasili na Utalii, Dk Hamis Kigwangalla katika kikao kilichoikutanisha wizara yake na wadau wa sekta ya misitu wa Mkoa wa Iringa mjini Iringa. Mkurugenzi wa Kampuni ya Mena Wood Briquetting Ltd, Anyezwisye Mahenge ambaye pia ni kiongozi wa wazalishaji hao, alisema mkaa endelevu ni nishati mbadala na rafiki wa mazingira.Mkaa huu unaokoa ukataji ovyo wa miti kwa matumizi ya mkaa na kuni na matokeo yake hulinda mazingira, alisema Dk Kigwangalla.Mahenge alimwambia Dk Kigwangalla kwamba kodi ikiwemo Kodi ya Ongezeko la Thamani - VAT zinazotozwa kwa wazalishaji wa mkaa huo na ukosefu wa masoko zinadhoofisha viwanda vyao.Akitoa takwimu, Mahenge alisema viwanda vinne kati ya 12 vya mkaa huo vimeshafungwa kwa sababu ya kushindwa kumudu gharama za uendeshaji.Tunaishauri serikali itoe ruzuku ili viwanda hivi vyenye mchango mkubwa katika uhifadhi wa mazingira, visife lakini bidhaa hiyo izalishwe kwa wingi kumudu soko la ndani, alisema.Dk Kigwangalla aliahidi kuzichukua changamoto hiyo na kuzifanyia kazi na idara nyingine za serikali ili kuinusuru sekta hiyo ya viwanda vya mkaa mbadala.  <topic>: KITAIFA 